open-index/open-wikipedia-markdown huggingface dataset:
Перем ладорись Коми кытшлӧн статус

Перем ладорись Коми кытш — ассяма **статуса** мувывтор Рочму Федерацияись Перем ладорас. 

Ӧння статус Коми кытшыслӧ вӧлі пуктӧма 2007 годӧ апрель коста, кӧр Перем ладор понда туйдӧттэз лэдзись ӧксян (Законодательнӧй собраннё) пыртіс оланӧ Перем ладорлісь Устав. Коми кытш йылісь Уставас баитсьӧ VIII да IX юкӧттэзын. 

Уставись 35 параграф сьӧрті Коми кытш пырӧ Перем ладорӧ, кыдз мувывторӧн веськӧтлан юкӧт, кӧдалӧ сетӧма тодиль статус. 

Коми кытшыслӧн мувывторыс (территория) кольччӧ сы ыжда жӧ, мый ыжда вӧлі Перем лапӧвкӧт ӧтлаасьтӧдз. 

Перем ладор понда туйдӧттэз лэдзись ӧксянын Коми кытш нимсянь баитӧны кык морт, кӧднӧ бӧрйӧны ӧті манадата кык бӧрьян кытшын.

Коми кытшын Перем ладор юраліссезлісь шуӧммесӧ пыртӧ оланӧ Перем ладорлӧн Коми кытш делоэз сьӧрті министерство.

Сы одзын пуктӧмӧсь сэтшӧм моггез:

а) Кытшын кӧзяйство да социаль сфера зорӧтӧм, отирыслӧ бур олан лӧсьӧтӧм.

б) Кытшын канму (государство) юраліссезлісь шуӧммесӧ оланӧ пыртан органнэзлісь удж ӧтувтӧм.

в) Перем ладорлӧн юралан да Кытшись муниципал юкӧттэзлӧн асвеськӧтлан органнэз коласын ӧтласа удж ӧтувтӧм.

г) Кытшын Федерация да Перем ладор нимсянь лэдзӧм программаэсӧ оланӧ пыртікӧ отсасьӧм. 

д) Роч му Федерация да Перем ладор туйдӧттэз сьӧрті мӧдік моггез тыртӧм, кӧдна павкӧны Коми кытшыс тодиль статуслӧ.

Коми кытш делоэз сьӧрті министерствонас веськӧтлӧ Перем ладорлӧн министр, кӧда лоӧ Коми кытшын юралісьӧн. Мортыс пырӧ Перем ладорӧн Веськӧтланӧ (правительствоӧ). Вежны сійӧ вермӧ Перем ладорлӧн губернатор, Веськӧтлансӧ юралісь вӧзйӧм сьӧрті. Кытшын министрыс вермӧ уджавны ӧтік восянь вит воӧдз.

Уставись 42 параграфын гижӧм: Перм ладорын канму нимсянь веськӧтлан органнэз **колӧ лӧсьӧтны уджнысӧ сідз, медбы перем коми отирлӧн зорамис кыв, лов культура да этнослӧ аскодя мӧдік берся**. Эта понда министерстволӧ сетӧмӧсь сэтшӧм уджжез:

- лӧсьӧтлыны да пыртлыны олӧмӧ канмулісь тодиль программаэз перем коми этнос видзӧм понда, коми отирлісь кыв да культура зорӧтӧм понда;

- ловзьӧтны да зорӧтны коми отирын басӧк берся да кипод уджжез керны кужӧм;

- керны сідз, медбы зорамисӧ комиӧн паськыта юӧртан везӧттэз, медбы коми отирлӧ Роч му туйдӧттэзӧн лӧсьӧтӧм ыждаын позис кывзыны-лыддьӧтны да паськӧтны юӧррез ас кыв вылын;

- керны сідз, медбы аркмисӧ да уджалісӧ канму нимсянь ладорыслӧн велӧтан да культура керкаэз, кӧдна видзӧны да зорӧтӧны коми отирлісь аскылӧм, да отсавны ны уджжезлӧ Роч му Федерация да Перем ладор туйдӧттэз сьӧрті.

Перем ладорись Коми кытшын веськӧтлан кылӧн лоӧ роч кыв. Сыкӧт ӧтлаын веськӧтлан керкуэзын позьӧ баитны и комиӧн (перем коми кыв вылын).
Периоддэз сьӧрті химия ӧтувторрезлӧн тэчас

**Периоддэз сьӧрті химия ӧтувторрезлӧн тэчас**



'''Чукӧр'''&nbsp;→
'''1'''
'''2'''
 
'''3'''
'''4'''
'''5'''
'''6'''
'''7'''
'''8'''
'''9'''
'''10'''
'''11'''
'''12'''
'''13'''
'''14'''
'''15'''
'''16'''
'''17'''
'''18'''


'''Период'''&nbsp;↓
 


'''1'''
1H
 
2He


'''2'''
3Li
4Be
 
 
5B
6C
7N
8O
9F
10Ne


'''3'''
11Na
12Mg
 
 
13Al
14Si
15P
16S
17Cl
18Ar


'''4'''
19K
20Ca
 
21Sc
22Ti
23V
24Cr
25Mn
26Fe
27Co
28Ni
29Cu
30Zn
31Ga
32Ge
33As
34Se
35Br
36Kr


'''5'''
37Rb
38Sr
 
39Y
40Zr
41Nb
42Mo
43Tc
44Ru
45Rh
46Pd
47Ag
48Cd
49In
50Sn
51Sb
52Te
53I
54Xe


'''6'''
55Cs
56Ba
*
71Lu
72Hf
73Ta
74W
75Re
76Os
77Ir
78Pt
79Au
80Hg
81Tl
82Pb
83Bi
84Po
85At
86Rn


'''7'''
87&nbsp;Fr&nbsp;
88Ra
**
103Lr
104Rf
105Db
106Sg
107Bh
108Hs
109Mt
110Ds
111Rg
112Uub
113Uut
114Uuq
115Uup
116Uuh
117Uus
118Uuo


 


* **[[Лантаноиддэз]]**
57La
58Ce
59Pr
60Nd
61Pm
62Sm
63Eu
64Gd
65Tb
66Dy
67Ho
68Er
69Tm
70Yb
71Lu


** **[[Актиноиддэз]]**
89Ac
90Th
91Pa
92U
93Np
94Pu
95Am
96Cm
97Bk
98Cf
99Es
100Fm
101Md
102No
103Lr




Периоддэз сьӧрті химия ӧтувторрезлӧн тэчас котыррезныс

Ваын сылан металлэз
Кун металлэз
Лантаноиддэз
Актиноиддэз
Металлэз
Полиметаллэз

Абу металлэз

Дыш газзэз
Петракар

**Петрака́р** нето **Пи́тер** () — этӧ кар Рочмуын, Ленинград лапӧвлӧн юркарыс.

## История
## Видзӧтӧ сідзжӧ
Петрушин (Кӧчладор район)

**Петрушин** — Перем ладорись Коми кытшын, Кӧчладор районісь Кӧч посадмуын учӧтик грезд (деревня). 2006 воӧдз сія вӧлі Кӧч сельсоветын.
 

## Ним йылісь

## География

Петрушиныс сулалӧ Кӧч посадсянь лунвыв-рытвылӧ 12 км ылынаын.

### Ордча грезддэз

Петрушиныскӧт топ, асыввыв дорас, сулалӧ ыджытжык Лобоз грезд, рытвылас 1,5 км ылынаын — Гаинчи. Мытын сідзжӧ грезддэз Каз, Дурӧв, Шорша да Шипичинчи.  

## Янсалöм

## Туйез

## История

## Веськöтлан

## Отир

Петрушинын оліссезлӧн лыдыс медбӧрья нёльдас годӧн чинӧма невна не нёлись. 2009 во пондӧтчикӧ татӧн олісӧ 6 морт, кӧдна видзисӧ ?? горт (1970 годӧ грездас вӧлі 22 морт).

## Кöзяйство да быт

## Культура

## Казьмöтаннэз да сингажöтаннэз

## Ордча ландшафттэз

## Лыддьöтан
*Коми-Пермяцкий национальный округ. Москва-Ленинград, 1948.
*Кочевский район: прошлое и настоящее / сост. Н. М. Коваль, С. Н. Пыстогова. Пермь, 2006. 464 с. ISBN 5-88009-020-5
Петрынёвчи (Юсьва район)

**Петрынёвчм** (рочӧнжык **Петрунёва**) — Перем ладорись Коми кытшын, Юсьва районас учӧтик грезд (деревня). Грездыс сулалӧ Велва ю дорын.

Петрынёвчыс пырӧ Карпов посадмуӧ.
Печора (кар)

**Печора** — Коми Республикаын кар, Печора районлӧн шӧрин. 

Кар муэз – 34 кв. км. Оліссез 46 884 морт.

Карыс сулалӧ республика ойвыв-асыввылын, Печора ю веськыт вадӧрын, кытӧн юсӧ вуджӧ Ойвыв кӧрттуй магистраль. 

Координатаэз 65°08’ в.п. и 57°13’ а.к.

Печорасянь Сыктывкарӧдз 588 км ылына.

Карас – юдорся ыджыт порт, кӧрттуй станция, аэропорт.  

Посёлок Печора аркмис 1937–1942 годдэзӧ Ойвыв Печора кӧрттуй нюжӧтікӧ. 1940–1941 воэзӧ пондісӧ лӧсьӧтны туйкериссез понда посёлок Печора станция дынын (кан нимсянь осьтӧм 1950 годӧ) да юдорся порт Канин дорын. 1949 годӧ январ 18 лунӧ кыкнан оланінсӧ ӧтлаӧтісӧ да аркмис Печора кар.
 
Печора карын вӧлі Войвыв Печора ИТЛ (1950 восянь – Печора ИТЛ), кӧдӧ пӧдналісӧ 1959 годӧ. Пукаліссезлӧн лыдыс сибӧтчыліс 59 сюрс морт дынӧ.
Печора (ю)

**Печора** (яран моз: **Санэро˝ яха**) — Коми Республикаын да Яран кытшын ыджыт ю. 

Сія лоӧ 1809 км кузя, а сылӧн бассейныс 322 сюрс км² ыжда.	

## Туй
Печораыс пондӧтчӧ Ойвыв Урал вылын, Коми Республика лунвыв-асыввыв пельӧсын, и перво котӧртӧ лунвыв-рытвылӧ. Йывсяняс Унья уссёӧдз сія керӧсвывся ю кодь. Якша дорын (кӧр сыӧ усяс Волосница), юыс кежӧ ойвывланьӧ да кывтӧ Печора улынінӧттяс Усвавомӧдз. Усва уссё бӧрас Печора кежӧ рытвылас, кык ыджыт кӧджжезӧн паськыт чукыль аркмӧтікӧ. Сылӧн ӧрыс татӧн вовлӧ кык километра пасьтаӧдз, а оляс петӧны ота видззез (ластаэз). Чилимдін дынын, сыӧ Пижма да Чилим усьӧм бӧрын, Печора бӧра кежӧ ойвывлань. Татӧн сылӧн паськыт уйтыс (поймаыс) кырӧтӧм уна вискӧн (татісь отир нійӧ шуӧны *шаррезӧн*) да тыкӧлаэз.

Аслас уссёсянь 130 км ылынаын Печора вожьясьӧ – аркмӧны асыввыв сос (*Ыджыт Печора*) да рытвыв сос (*Учӧт Печора*). Кывтытын, Нарьянамар гӧгӧрын юыс аркмӧтӧ 45 км пасьта дельта да сідз и петӧ Печора вом пырйӧт Печора саридзӧ.

Саридзсяняс вӧтлан визуввез вовлӧны ю кузя лунвылас Ишым посадӧдз.

## Гидрология
Тыртчӧ Печораыс быдмоза, унажыксӧ сылан лымӧн. Ыджыт ва пондӧтчӧ апрель помын – май пондӧтчикӧ, максимум овлӧ май шӧрсянь (шӧрӧт визывтӧмын) июнь пондӧтчытӧдз (кывтытас). Гожумнас да тӧвнас ваыс ямлӧ. Гожумся ямлӧмсӧ июль шӧрсяняс августӧдз нешоча костіавлӧны зэррез, кӧдна увья ваыс бӧра лэбӧ. Ваыслӧн шӧркодя видзӧмыс уссёас 4100 м³/с. 

Кынмӧ Печораыс октяб помын, оссьӧмыс пондӧтчӧ катытсяняс да эта коста йыыс уналаӧттяс поромитлӧ юсӧ.

## Вожжес
Печоралӧн медыджыт вожжес:

Шульга ладорсянь:
* Унья
* Ойвыв Мылва
* Льӧмью
* Кожва
* Лыжа
* Изьва
* Пижма
* Велью
* Чилим
* Сула

Веськыт ладорсянь:
* Ылыдз
* Тшугӧр
* Усва
* Йӧрша
* Лая
* Шапкина

## Экономика
Пырся уйӧтӧмыс позяна топ Мылдінӧдз, тулыснас да арнас – Уньядінӧдз. Саридз судноэз вермӧны кайлыны Нарьянамарӧдз (110 км ылынаын уссёсяняс).
Пипу

**Пипу** () — корья пу тополь увтырись, бадь гортісь. Пипуыс быдмӧ Евразия пасьта шӧрӧт да сайкыт климата муэз вылын.
Питю Ӧньӧ

**Питю Ӧньӧ** (**Зубов Андрей Никифорович**, 1899–1937) — коми гижись, велӧтісь, поэт. Гижис перем комиӧн. Перем коми литературалӧ под пуктіссезісь ӧтік.

## Олантуй
Питю Ӧньӧ шогмис нояб 25 лунӧ 1899 воӧ Кудымкар районісь Иньвайыл посадын. Велӧтчис горт школаын, сэсся Юрлаын пондӧтчан велӧтчанінын.

1919–22 воэзӧ уджаліс телеграфистӧн, кысъяліс армияын. Велӧтчис Сыктывкарса Коми институтын.

1926 воын помаліс Перемись университет, велӧтчӧм сьӧрті – биолог. Уджаліс Кудымкарись педтехникумын ӧтӧртӧдӧм сьӧрті велӧтісьӧн, сыбӧрын — Коми окрисполком бердісь туялан бюроас. 1934 воӧ помаліс Перемын НИИ-лісь аспирантура да Мӧскваын Мичурин нима институтісь курссэз. Вӧлі СССР-ын гижиссез йитчӧмсь членӧн. 

Сентяб 8 лунӧ 1937 годӧ сійӧ пуксьӧтісӧ, шуисӧ отирлӧ умӧль керисьӧн да вийисӧ. 1956 воын нимсӧ сӧстӧмтісӧ.

## Творчество

Питю Ӧньӧ – Перем коми литература аркмӧтісь. Медбура сійӧ тӧдӧны кыдз лирикӧс да фолькор ӧктісьӧс. Первуись гижис да лэдзис кывбурресӧ 1922 годӧ, кывбуррезӧн небӧг ас дырни петіс 1929 воын. Пьеса «Пемыт ой пыр» вӧлі сувтӧтӧм Коми кытшись драма театрын.

Уна гижис велӧтчан небӧггез, уна вуджӧтіс роч да коми (зыряна) кыв вылісь.

## Небӧггес
* '''Ӧнджа''' (1929)
* **Сказкиэз** (1935)
* **Кывбуррез** (1963)
* **Ӧктӧм произведеннёэз** (1989).

## Ӧшмӧссэз
* Коми-пермяккез. Кудымкар, 2008. ISBN 978-963-9876-09-05.
* Коми-Пермяцкий автономный округ на рубеже веков. Кудымкар, 2000. ISBN 5-87901-051-1
* *Пахорукова В.В.* Иньва йылісь сьыланкыв. Коми-пермяцкӧй литература 20–80 годдэзӧ. Кудымкар, 1989
Пицунда

**Пицунда** — этӧ кар Абхазияын, Гагра районын.

## История

## Видзӧтӧ сідзжӧ
Повост (Вишера район)

**Повост** (язьвин: *Повост*; ) — этӧ посад Рочмуын, Перем ладорлӧн Вишера районын.

## История
Пожва посадму

**Пожва посадму** (рочӧнжык: **Пожвинскӧй сельскӧй поселеннё**) — веськӧтлан юкӧт Перем ладорись Коми кытшын, Юсьва районас. Аркмис кӧркӧся Пожва да Кама сельсоветтэсӧ ӧтлаӧтӧмӧн.

2009 во кежӧ татӧн вӧлі нёль посёлок да вит грезд (деревня). Оліссез – 4559 морт, гортвидзаннэз 1953-а.

Посадмуись шӧрин – Пожва посёлокын. Веськӧтланлӧн адресыс: 619185, Пожва, Совет туй,.18. Тел. (834246) 2–43–92, 2–43–87

Юралісьыс – Попов Петр Дмитриевич, сы одзын вöлі Мелюхин Николай Васильевич.

Пожва посадмуись олан иннэз:

## Ӧшмӧссэз
* География Коми-Пермяцкого автономного округа. Пермь, 1992. ISBN 5-7625-0162-0.
* Коми-Пермяцкий автономный округ на рубеже веков. Кудымкар, 2000. ISBN 5-87901-051-1
Полва (Кӧсваӧ усян ю)

**Полва** — неыджыт юок Перем ладорись Коми кытшын, Кӧсвалӧн веськыт вож. 

Полвалӧн кузяыс – ? км. Бассейныс – ? км² ыжда. 

Ваыс йысялӧ октяб помын, а оссьӧ – апрель помын. 

Юыс уссёын сулалӧ Комсомольскӧй посёлок.

**Полва** нима юэз эм и мӧділаын Коми муын.

## Ӧшмӧссэз
* География Коми-Пермяцкого автономного округа. Пермь, 1992. ISBN 5-7625-0162-0.
* Коми-Пермяцкий национальный округ. Москва-Ленинград, 1948.
Польска

**Польска** нето **Полякму** (поляк кыв вылын: **Polska**, ) — поляк отирлӧн республика, ыджыткодь канму Европа шӧрын. Канму поляккезлӧн лоис 966 годӧ, кӧр ӧксай Мешко I пыртчис Христосаэз коласӧ. Полякму ӧштіс мезмӧтсӧ 1795 воын, кӧр сійӧ янсӧтісӧ ас коласаныс роччез, немеччез да австрияккез. Вились мезмыт канмуӧн Польскаыт лоис 1918 годӧ, кӧр разьсисӧ Роч да Немеч империяэз. Ордчӧн Полякмукӧт ӧні куйлӧны татшӧм канмуэз: Немечму, Ческо, Словенско, Украина, Беларусь, Летува да Рочмулӧн анклав Калининград лапӧв. Ойвылас канму петӧ Балты саридз дорӧ.

## Ним йылісь

## География

## История

## Экономика
Пон

**Пон** () — сія горт пода. Мортлӧн ёрт. Пырӧ нимӧтчиссез классӧ,  лёквиррез чукӧрӧ, пон котырӧ, кӧин увтырӧ.
Порошволь сельсовет

**Порошволь сельсовет** — 1918-2004 воэзӧ веськӧтлан юкӧт Коми кытшись Кӧсладор районын. 2003 во кежӧ татӧн вӧлі 6 оланін, да оліс 550 морт. Шӧрин – '''Порошволь''' грезд. 

1930 во кежӧ Порошволь сельсоветын вӧлісӧ деревняэз: *Порошволь, [[Собачка (Кӧсладор район)|Собачка]], [[Новосёл (Кӧсладор район)|Новосёл]], [[Кашпальник (Кӧсладор район)|Кашпальник]], Несӧль, Мыс, [[Исайӧв (Кӧсладор район)|Исайӧв]], Маскаль, [[Светлича (Кӧсладор район)|Светлича]].*

Сэсся сы увтӧ пырисӧ муэз вежӧм '''Панин''' сельсоветісь: грезддэз *Панин, Трипанӧв, Откань, Войвыл, Дарӧв, Дасморт, Баранӧв*.

2005 годсянь кӧркӧся Порошволь сельсовет пыртӧмась '''Кӧс''' посадмуӧ.

Порошволь сельсоветын 2003 во кежӧ кольччылісӧ сэтшӧм олан иннэз:
* '''Баранӧв'''
* '''Маскаль'''
* '''Мыс'''
* '''Несӧль'''
* '''Панин''' 
* **Порошволь**
Португал

**Португал** (порт.: **Portugal**, ) — важынся канму лун-рытвыв Европаын, Ибер кӧдж вылын. 

Межаасьӧ ойвылас да асыввылас Эспаннякӧт, рытвылас да лунвылас петӧ Атлантика океан дорӧ.
 
Канму пырӧ ӦВК-ӧ, Ӧтласа Европаӧ да НАТО-ӧ.
Проньчи (Юсьва район)

**Про́ньчи** — Перем ладорись Коми кытшын, Юсьва районас грезд (деревня). Грездыс сулалӧ неылын Иньва ю дорсянь. 

Проньчиыс пырӧ Карпов посадмуӧ.
Пуксипи сельсовет

**Пуксипи сельсовет** — 1918-2004 воэзӧ веськӧтлан юкӧт Коми кытшись Кӧсладор районын. 1930 воэзӧ татӧн вӧлі 4 олан ин: *Пуксипи, Вольвыл, Варыш, Важыб*. 2003 во кежӧ татӧн вӧлі 3 оланін, да оліс 541 морт. Шӧрин – '''Пуксипи''' посад. 

2005 годсянь кӧркӧся Пуксипи сельсовет пыртӧмась '''Кӧс''' посадмуӧ.

Пуксипи сельсоветісь 2003 вося олан иннэз:
* **Пуксипи** (посад)
* '''Варыш'''
* '''Вольвыл'''

Вӧвлӧм олан иннэз::
* '''Важыб''' 
* '''Буждӧм'''
Пунктуация

**Пунктуация** — туйдӧттэз, кӧдна сьӧрті сёрникузя шӧрын да сы помын сувтӧтсьӧны косталан пассэз.
Пывсян

**Пывсян** (рочӧнжык: **баня**) — отирыслӧн ас вывтыр весӧтӧм понда керку. Пывсянын пывсьӧны. Быдкодь йӧзлӧн пывсяннэз аскодяӧсь.

## Роч пывсян

## Финн пывсян ([[Сауна]])

## Римись пывсян ([[Термаэз]])

## Туроккезлӧн пывсян ([[Хамам]])

## Японсалӧн пывсян ([[Сэнто]])
Пятигор сельсовет

**Пятигор сельсовет** — 1918-2004 годдэзӧ веськӧтлан юкӧт Коми кытшись Кӧсладор да Гайна районнэзын. 2003 во кежӧ татӧн вӧлі 7 оланін, да оліс 292 морт. Шӧрин – '''Пятигор''' грезд. 

Пятигор сельсовет вӧлі лӧсьӧтӧм 1918 годӧ, быдсӧн татӧн сэк вӧлі 16 грезд (деревня). 1926-1969 воэзӧ сельсовет пырлӧма Гайна районӧ. Сыбӧрын сійӧ вуджӧтісӧ бӧр Кӧсладор районӧ. 2005 годӧ виль реформа сьӧрті Пятигорись сельсоветсӧ вештӧмась, а грезддэсӧ пыртісӧ '''Кӧс''' посадмуӧ.

Пятигор сельсоветын 2003 воын вӧлісӧ сэтшӧм олан иннэз:
* '''Гаврикӧв'''
* '''Кривцы'''
* '''Нятяин'''
* '''Подгора'''
* **Пятигор**
* '''Трипанӧв'''
* '''Помичӧв'''

Одзжык сельсоветын вӧлісӧ эшӧ сэтшӧм олан инннэз:
* **Анкудинӧв** 
* **Кузяев (Исаев)** 
* **Кунгур** 
* **Кыкпальник** 
* **Ларькӧв** 
* **Наумнӧв ** 
* **Некрасӧв** 
* **Откань ** 
* **Пальники** 
* **Петухӧв**
Разин (Кудымкар район)

**Разин** — грезд (деревня) Перем ладорись Коми кытшын, Кудымкар районас. 

Олӧны Трошеввез, Никулиннэз. Эм пондӧтчан школа, медпункт. Вӧлі библиотека. 

Ӧні Разиныс пырӧ Иньвайыв посадмуӧ.
Рогов Николай Абрамович

**Рогов Николай Абрамович** (*Рогов Ӧврам Микӧв*; роч: *Рогов Николай Абрамович*) (1825–1905) вӧлі вӧр видзисьӧн Строганов именнёын Иньва дорись дачаын. Сія осьтіс туй Перем Коми кыв велӧтӧм понда. 

1860 воӧ сылӧн петіс коми кывлад йылісь «Опытъ грамматики пермяцкаго языка» нима небӧг, а 1869 годо Петракарын лэдзисӧ и кывкудсӧ ("Пермяцко-русскій и русско-пермяцкій словарь"), кӧда вылын сія уджаліс 1849 восянь. Кывкудас Роговыт пыртома 8100 гӧгӧр кыв.
Романшор (ю)

**Романшор** — неыджыт юок Перем ладорись Коми кытшын, Иньвалӧн веськыт вож.

Юыслӧн кузяыс – ? км. Бассейныс – ? км² ыжда. 

Ваыс йысялӧ октяб помын, а оссьӧ – апрель помын. 

Романшор дорын ӧні олан иннэз абуӧсь.

## Ӧшмӧссэз
* География Коми-Пермяцкого автономного округа. Пермь, 1992. ISBN 5-7625-0162-0.
* Коми-Пермяцкий национальный округ. Москва-Ленинград, 1948. 
* Кривощекова-Гантман, А. С. Собрание сочинений в 2 томах. Т. 2. Ономастика. Пермь, 2006. ISBN 5-85218-288-5
Ромыния

**Ромыния** (ром.: *România* [romɨˈni.a], ) — ромын отирлӧн канму асыввыв Европаын, Карпат керӧссэзын да ны дорын. Ромыннэзлӧн мӧд горт му – Молдова – куйло Ромыниясянь асыввылын. Мӧдік суседдэс: Украина асыввылас да ойвылас, Мадьярму да Сӧрбия рытвылас, Бӧлгария лунвылас. Лунвыв-асыввылын республика петӧ Сьӧд саридз дорӧ.
Роч буркывья вичку

**Роч буркывья вичку** (РБВ, *Мӧскваись патриархат*) (роч *Русская православная церковь, РПЦ*) — буркывья кристӧса вичку Рочмуын, Украинаын, Чочком Рочмуын да Молдоваын.

## Епархияэз
* Перем епархия
* Сыктывкар епархия

## Уджаліссез
* Перемись Степан
Роч кыв

**Роч кыв** — тайӧ Рочмулöн да Беларусьлöн каналан кыв, Казахстанлöн, Кыргызстанлöн, Абхазмулöн да Лунвыв Ирыштонлöн веськӧтлан кыв.

### Роч анбур
Рочму

**Рочму** (тыр нимыс: **Роч Федерация**, , **Российскӧй Федерация**) — медпаськыт канму Мушар вылын. Куйлӧ Европа асыввылын да Азия ойвылын. Роч Федерацияӧ пырӧны Коми Республика да Перем ладор, коми отирлӧн горт муэз.

Роч Федерациялӧн канкар – Мӧсква.

Канмуын юралӧны президент да премьер-министр. Президентын Рочмуас ӧні пукалӧ Путин Владимир, премьер-министрӧн уджалӧ Мишустин Михаил. 

Веськӧтлан ютыр Роч Федерацияын – Ӧтласа Рочму.

## География

## Отир

## Янсалӧм

## История

## Веськӧтлан

## Культура

## Спорт

## Ыстісяннэз
Ртуть

**Ртуть** (Hg) — сія химияись 80-ӧд ӧтувтор. Металл, эзісь рӧма. Топытаыс - 13,546 г/см3. Сылӧтан шонтӧг - 234,28 К.
Рудзӧг

**Рудзӧг** () — этӧ быдмас. Отирыс выжынсянь кӧдзӧны сійӧ да быдтӧны сю понда.
Руч

**Руч** нето **миян руч** () — вӧй пода.

Классификация сьӧрті пырӧ нимӧтчиссез классӧ, лёквиррез чукӧрӧ, пон котырӧ, руч увтырӧ. 

Тушаыс унажыксӧ 60—90 см кузя, бӧжыс — эшӧ 40—60 см кузя. Ручыс овлӧ 6—10 кг сьӧкыта.
Рытвыв

**Рытвыв** — нёль му ладорись ӧтік. Аркмӧ *рыт* да *выв* кыввезісь, мӧднёж шуны: ладор, кытӧн шонді овлӧ рытнас. 

Коми пас — **Р**, отиркостись — **W** (*west*).
Сӧрбия

**Сӧрбия** нето **Сербму** (сӧрб кыв кыв вылын **Ср̀бија**, ) – славян (сӧрб) отирлӧн канму лунвыв-асыввыв Европаын, Балкан кӧдж вылас. Кыв сьӧрті сӧрббез вачкисьӧны хӧрваттэзлань да босняккезлянь, кывныс нылӧн, позьӧ шуны, ӧткодь. Мезмыт канмуӧн Сӧрбия лоис 1878 годӧ. 1918 восянь сія вӧлі медыджыт тор Югослав королевствоын, 1944 годсянь югослав федерацияын (СФРЮ). 2006 воын федерациясис петіс медбӧрья республика Цӧрнагора да Сӧрбия бӧра кольччис ӧтнас. 2008 годӧ Сӧрбиясянь торйӧтчис Косов ладор, кӧда лоис асшӧр канмуӧн, но Сӧрбия сійӧ оз признайт.

Талуння Сӧрбия межаасьӧ Македониякӧт да Косовкӧт лунвылын, Бӧлгариякӧт да Ромыниякӧт асыввылын, Мадьярмукӧт ойвылын да Хӧрватскакӧт, Босна-Герцеговинакӧт и Цӧрнагоракӧт рытвылын. 
Саридз дорӧ Сӧрбия оз пет.
Сӧснагорт район

**Сӧснагорт район** () – веськӧтлан юкӧт Коми Республикаын; республикалӧн 15 районісь ӧтік.

Веськӧтлан шӧрин – Сӧснагорт кар. Сӧснагортсянь Сыктывкарӧдз 345 км, Уква карӧдз 15 км.

Районыс аркмӧтӧм 1979 нояб 29 лунӧ.

## География
Сӧснагорт районыс 16,5 сюрс км² ыжда. Куйлӧ Коми Республика шӧрын. Межаасьӧ Изьва да Печора районнэзкӧт ойвылын, Вуктыл районкӧт асыввылын, Мылдін да Кулӧмдін районнэзкӧт лунвылын да Уква каркытшкӧт рытвылын. 

Медыджыт ю районас – Изьва, кӧда дорын сулалӧ Сӧснагорт. Районас котӧртӧны Изьвалӧн медыджыт вож Айюва, Уква (уссё гӧгӧр) да Сьӧдъю, а сідзжӧ Печоралӧн шульга вож – Льӧмъю. 

Район куйлӧ вӧр отын. Лысъя породаэз коласын унажыкыс пожум, кӧз, лисвень да ньывпу. Кӧрья вӧрын быдмӧ кыдз да ловпу. Пармаын уна тшак да ягӧд, йылӧ звир-пӧтка. Лыддьӧмась 50 гӧгӧр вид йӧлӧнвердіссез да 100 мымда вид кайез. 

## История

Районыс аркмӧтӧм нояб 29 лунӧ, 1979 годӧ, Уква карсӧветісь янсӧтӧмӧн.

## Отир
Оліссез Сӧснагорт районас 49 790 морт (2009 во кежӧ). Ны коласісь карын олӧны 28 103 морт (81%). Йӧзыслӧн тшӧкыта 3,5 морт/км². 

2002 вося гижӧтӧм дырни районын олісӧ роччез 75 %, комиэз 10 %, украинса 6 %, беларуссэз 2 % . 

## Политика да веськӧтлӧм
Район вылын юралісьыс Леонов Игорь Викторович. Веськӧтланыслӧн адрес: 169706, Сӧснагорт кар, Зоя Космодемьянскӧй туй, 17. Факсыс (82149) 505-07. 

## Янсалӧм

Район янсӧтчӧ 10 веськӧтлан юкӧт вылӧ.Татӧн эм куим карму да сизим посадму.

## Оланіннэз

Сӧснагорт районын 21 оланін: ӧтік кар (Сӧснагорт), кык карок (Улыс Одес да Войвож), 12 посёлок , ӧтік посад (Уквавом) да вит грезд.

## Экономика

## Культура

## Ыстісяннэз


## Ӧшмӧссэз

* Сӧснагорт районісь веськӧтланлӧн сайт
* Коми Республикаись веськӧтланлӧн сайт
* Афанасьев А. П. Топонимия Республики Коми. Сыктывкар: Коми кн. изд-во, 1996 ISBN 5-7555-0554-3
* Жеребцов И. Л. Где ты живёшь: Населённые пункты Республики Коми. — Сыктывкар: 2000.
* Историко-культурный атлас Республики Коми. — М: Дрофа, 1997. ISBN 5-287-00027-8
* Республика Коми. Энциклопедия в 3-х томах. — Сыктывкар: Коми книжное издательство, 1997, 1998, 1999. — Т. I, II, III. ISBN 5-7555-0617-5
Самара

**Самара** этӧ ыджыт кар Рочмуын, Самара лапӧвлӧн канкарыс.

## История
Сан Марино

**Сан Марино** (, ) – учӧтичок канму Европа лунвылын, Аппенин кӧдж вылын. Европаын сія медваж канму. Быдладорсянь кытшӧвтӧм Итальяӧн, куйлӧ регионнэс Эмилия-Романья да Марке коласын, неылын Адрия саридзсянь. Канму янсӧтчӧ ӧкмыс кастелло вылӧ.
Саран

**Саран** — кар Рочмуын, Мордвалӧн канкар.

## Ним йылісь

## География

## История
 
## Отир

## Веськöтлöм

## Экономика

## Быт

## Культура

## Берся

## Лыддьöтан

## Ыстöттэз

## Ыстісяннэз
Сарчик (вежалун)

**Сарчик** (язьвин *сарчик*-сырчик, татар. - сыерчык) этӧ коми язьвин вежалун. Май 9 (22) лунын, Никола лунын.
Саха кыв

**Саха кыв** нето **Якут кыв** - якут отирлӧн чужан кыв, Якут (Саха) Республикаын веськӧтлан кыв. Пырӧ тюрки кыв увтырӧ.

## Саха анбур
Свердлов лапӧв

**Свердлов лапӧв** () – Роч Федерация видзантор. Куйлӧ Урал сайын, пырӧ Урал федерал кытшӧ. Ордчӧн Свердлов лапӧвкӧт куйлӧны: ойланьын – Коми Республика, ойвыв-асыввылын – Йӧгра кытш, асыввывлын – Тюмень лапӧв, лунвылын – Курган лапӧв, Челяба лапӧв да Башкыр Республика, рытвылын – Перем ладор. 

Мувывторыслӧн ыжда – 194,8 сюрс км². Оліссез – 4 394 866 морт (2010). 

Свердлов лапӧвлӧн веськӧтлан шӧрин – Катькар. 

Медыджыт юралісьыс Свердлов лапӧлын – губернаторыс. Ӧні губернаторын пукалӧ Мишарин Ӧльӧксан Сергеевич.

Свердлов лапӧв вӧлі аркмӧтӧм 1934 годӧ Урал лапӧв разикӧ. Ӧння визиррезын олӧ 1938 восянь, кӧр сысянь торйӧтчис Перем лапӧв. 

## Ним
**Свердлов лапӧв** шусьӧ сідз, мыля сылӧн шӧрин Катькарыс, лапӧв аркмӧтікӧ (1934 годӧ), шусис **Свердловскӧй**. Катькарсӧ нимтӧмась Свердловскӧйнас Урал вылын революция керись Свердлов Яков Михайлович сьӧрті. 1991 годӧ Катькарыслӧ сетӧмась важ роч ним (**Екатеринбург**), а ачыс лапӧвыс кольччис Свердлов нимаӧн.
Светлича посадму

**Светлича посадму** (рочӧнжык - **Светличанскӧй сельскӧй поселеннё**) - веськӧтлан юкӧт Перем ладорись Коми кытшын, Кӧсладор районас.
Светлича сельсовет

**Светлича сельсовет** – 1982-2004 воэзӧ веськӧтлан юкӧт Коми кытшись Кӧсладор районын. 2003 во кежӧ татӧн вӧлі 4 оланін, да оліс 1066 морт. Шӧрин – '''Виль Светлича''' посёлок. 

Светлича сельсовет 1982 годӧдз шусьӧма '''Солым''' сельсовет. 2005 годӧ сельсовет туйӧ лӧсьӧтісӧ '''Светлича посадму'''.

Светлича сельсоветын 2003 воын вӧлісӧ сэтшӧм олан иннэз:

* **Виль Светлича**
* '''Светлича''' 
* '''Солым''' 
* '''Усь Кӧсва''' 

Одзжык вӧлісӧ эшӧ сэтшӧм олан иннэз:

* '''Одань'''
* '''Светлича''' (грезд)
Секов (Юсьва район)

**Секо́в** — Перем ладорись Коми кытшын, Юсьва районісь Карпов посадмуын коми грезд (деревня).  

## Ним йылісь

## География
Секов грезд сулалö Иньва ю шульга вадöрын, Карпов посадсянь рытвылö кык километра ылынаын да Юсьва посадсянь ойвыв-рытвылö вит километра (туй кузя кö — 7 км) ылынаын. Сековсянь асфальтируйтöм автотуйöдз (Юсьва—Карпов) колö мунны асыввылö километра мымда. 

Рытвылас Секов бердын сулалö Проньчи грезд, сы сайын, эшö джын километра кö мунны, петö Ганёвчи. Лунвылас, километра ылынаын сулалö Иньвадор грезд, но веськыт туй сэтчö абу.

## Янсалöм

## Туйез
Быдöс туйез да туйколассэз Сековын шусьöны öткодя: **Медшöр туй**.

## История

## Веськöтлан
Сековыс пырö Перем ладорись Коми кытшö, Юсьва районсис Карпов посадмуö, одзжык вöлöма Архангельскӧй сельсоветын.

## Отир
Роч гумагаэз сьöрті Секов грездын 2009' во пондöтчикö олöмась 68 морт, кöдна видзöмась 25 горт. Оліссез шусьöны **секо́вчи**.

Унажык отирыс гишшöны Утев.

## Кöзяйство да быт
Сековын эм Карпов сельполöн лавка.

## Культура

## Казьмöтаннэз да сингажöтаннэз

## Ордча ландшафттэз

## Лыддьöтан
*Коми-Пермяцкий национальный округ. Москва-Ленинград, 1948.
Селиш сельсовет

**Селиш сельсовет** – кӧркӧся веськӧтлан юкӧт Коми кытшись Кӧсладор районын. Шӧриныс – '''Селиш''' грездын (деревняын). Сельсовет увтын вӧлісӧ 2 грезд: 

* **Селиш**
* '''Глубокӧй''' 

Сыбӧрын аркмӧтісӧ посёлок Бадь Пашня.

Селишись сельсоветсӧ вежӧм бӧрын сылісь муэсӧ пыртӧмась '''Кӧс''' сельсовет увтӧ.
Сенькашор (ю)

**Сенькашор** – неыджыт юок Перем ладорись Коми кытшын, Кувалӧн веськыт вож.
 
Сенькашорлӧн кузяыс – ? км. Бассейныс – ? км² ыжда. 

Ваыс кынмӧ октяб помын, а оссьӧ – апрель помын. 

Ю пӧлӧн ӧні олан иннэз абуӧсь.

## Ӧшмӧссэз

* География Коми-Пермяцкого автономного округа. Пермь, 1992. ISBN 5-7625-0162-0.
* Коми-Пермяцкий национальный округ. Москва-Ленинград, 1948. 
* Кривощекова-Гантман, А. С. Собрание сочинений в 2 томах. Т. 2. Ономастика. Пермь, 2006. ISBN 5-85218-288-5
Сибир шӧрись джуджытін

**Сибир шӧрись джуджытін** (як. **Орто Сибиир хаптал хайалаах сирэ**) – Асыввыв Сибирын, Сибир под вылын сулалан джуджытін. Джуджытіныслісь муувывторсӧ янсӧтӧны ас коласаныс Якутму, Краснояр ладор да Иркут лапӧв.

Лунвылас Сибир шӧрись джуджытін пыкӧтасьӧ керӧссэзӧ: этӧ Асыввыв Саян, Байкал дорись да Байкал сайись мусюррез. Рытвылын сыкӧт ордчӧн куйлӧ Сибир рытвылісь волькытін, ойвылас – Сибир ойвылісь улынін, асыввылас – Якутму шӧрись улынін.

Сибир шӧрись джуджытін понда ассямаӧсь паськыт платоэз да кряжжез. Медыджыт вылына – 1701 м (Путорана плато). Паськыт муэз босьтӧны уна вося кын породаэз, кӧдна Вилюй плато вылын 1,5 км ыждаӧсь (мушар вылас нія медыджытӧсь) .

Климат Сибир шӧрись джуджытін вылын чорыта континентвывся. Быдмӧны унажыксӧ лисвення вӧррез, лунвылыжык – пожума-лисвення вӧррез да пожума яггез. Джуджытін ойвылас – керӧсвывся тундраэз.

Сибир шӧрись джуджытінас мукӧдлаын куйлӧны вӧрстеппез (Кан да Краснояр вӧрстеппез) да степпез (Балаган степ).

Джуджытінас эм уна колана шедтас: никель, ыргӧн да кӧрт рудаэз, из шом, графит, из сов, мусир, газ.

Сибир джуджытін кузя кывтан-котӧртан юэз нуӧны ванысӧ Ойвыв Йыа океанлань. Медыджыт юэс татӧн: Улісь Тунгуска, Шӧрӧт Тунгуска, Ангара, Лена, Вилюй, Хатанга.

## Ыстісяннэз
Синтаксис

**Синтаксис** – кывтэчас да сёрникузя йылісь велӧтӧм.

Кыввез йитсьӧны ӧтамӧдныскӧт туйдӧттэз сьӧрті и аркмӧтӧны кывтэчассэз да сёрникузяэз. Нылӧн неӧткодьыс тыдалӧ вежӧртасын и тэчӧмын.

Кыв йылісь наукалӧн тор, кӧда велӧтӧ кывтэчассэзлісь и сёрникузяэзлісь тэчӧмсӧ да вежӧртассӧ, шусьӧ синтаксисӧн.

Синтаксис пыдына йитсьӧ морфологиякӧт, кӧда велӧтӧ кыввезлісь вежласьӧм. Синтаксис да морфология ӧтлаын аркмӧтӧны грамматика (кыв лад велӧтӧм).

Синтаксискӧт тшӧтш велӧтсьӧ пунктуация — туйдӧттэз, кӧдна сьӧрті сёрникузя шӧрын да сы помын сувтӧтсьӧны косталан пассэз.
Шӧрлун

**Шӧ́рлун** (рочӧнжык **середа́**) — куимӧт лун недель вылас, овлӧ мӧдӧдзлун да нёльӧдзлун коласын.
Сия (ю)

**Сия** – неыджыт ю Перем ладорись Коми кытшын, Кӧсладор районын. Кӧсвалӧн веськыт вож, уссёыс невунка лунвылас Пуксипи посад дынсянь.

Сиялӧн кузяыс – ? км. Бассейныс – 453 км² ыжда. 

Юыс кынмӧ октяб помын, а оссьӧ – апрель помын. 

Сиякӧт ӧтлаасьӧны Учӧт Сия, Сӧдз Сия, Шӧр Сия да Кыдзью.
 

## Ӧшмӧссэз

* География Коми-Пермяцкого автономного округа. Пермь, 1992. ISBN 5-7625-0162-0.
* Коми-Пермяцкий национальный округ. Москва-Ленинград, 1948.
Словения

**Словения** (словен кыв кыв вылын **Slovenija** [sloˈveːnija]) – словен отирлӧн республика лунвыв-асыввыв Европаын. Одзжык республикаыс оліс Югославияын, но 1991 восянь лоис мезмыт канмуӧн.

Словения межаасьӧ Итальякӧт рытвылын, Австриякӧт да Мадьярмукӧт ойвылын, Хӧрватскакӧт асыввылын да лунвылын. 
  
 
## Links
 
* Slovenia.si. Your gateway to information on Slovenia.
* Government of the Republic of Slovenia
* Mountains in Slovenia
Словенско

**Словенско** нето **Словакму** (словак кыв вылын **Slovensko**, ) – словак отирлӧн республика Европа шӧрын. Мезмыт канмуӧн Словенско лоис 1993 годӧ, кӧр разьсис Ческо-Словенско йитан республика. Ордчӧн Словенскокӧт ӧні куйлӧны татшӧм канмуэз: Австрия, Ческо, Польска, Украина, Мадьярму.

Словакму лоис НАТО-ын 2004 март 29 лунсянь. Ӧтувтчӧм Европаӧ сія пырис 2004 май 1 лунӧ, кӧр сія ӧтлаасис и Шенген сёрнитчӧм дынӧ. 2007 декаб 21 лунӧ оссисӧ визиррез, а 2009 январ 1 лунсянь сьӧмнас Словенскоат лоис евро.

## Ним йылісь

Коми кыв вылын мийӧ вӧзъям гижны канмулісь ним **Словенско**, кыдз сэтісь отирыс асьныс сійӧ шуӧны (**Slovensko**). Этія нимыс аркмис сысянь, мыля татӧн важысянь олӧны унажыксӧ **словене**. Проблема петӧ сысянь, мыля ӧтік айморт ны кыв вылын шусьӧ **словак** (**Slovák**), кӧть инька ны моз – **словенка**, тӧдчанним – **словенски**). Этасянь мӧдік кыввез вылын канму нимыс аркмӧтӧм *словак* дінсянь (**Slovakia** дмд.). Коми кылын мийӧ пондам шуны словаккезлісь (словеналісь) канму сідз, кыдз нія асьныс, но мукӧт коста синоним туйӧ пондам гижны универсальнӧйжыка – **Словакму**. 

## География

Словенско нюжалӧ рытвывсянь асыввылӧ 410 км кузя, а лунвывсянь ойвылӧ 100-190 км кузя. Ӧтласа визирыс Австриякӧт сылӧн 127 км кузя, Ческокӧт 265 км кузя, Польскакӧт 597 км кузя, Украинакӧт 98 км кузя да Мадьярмукӧт 679 км кузя. Визиррез пӧлӧнся юэз: Морава (Ческоланьын да Австрияланьын), Дунава (Австрияланьын да Мадьярмуланьын) да Иполь (Мадьярмуланьын).

Словенско ойвылас, асыввылас да шӧрас лэбӧны Карпат керӧссэз. Нылӧн вылынжык торыс шусьӧ Джуджыт Татраэз, кытӧн уна лямпа курорттэз гажа тыэз да оллез коласын. Татӧн жӧ канмуас медвылын чут – Герлаховскӧй штит (2655 м). Лажмытіннэз куйлӧны лунвыв-асыввывся да лунвыв-рытвывся Словенскоын, кытӧн сія петӧ Паннония улынін дорӧ. 

Медкузь юэз канмуас Дунава, Ваг да Грон.

Климат Словенскоын шӧркодь, гожумнас шоныткодь, а тӧвнас кӧдзыт, кымӧра да уль. 

## Янсалӧм

Словенско янсалӧ 8 **край** (kraj) вылӧ, кӧдна шусьӧны веськӧтлан шӧрин ним сьӧрті: 

* Банска Бистрица
* Братислава
* Жилина
* Кошице
* Нитра
* Прешов
* Тренчин
* Трнава

Крайез янсӧтчӧны **окрессэз** (okres) вылӧ. Быдсӧн Словенскоын ӧні 79 окрес.

## История
Совдор

**Совдор**:
* Совдор (Кардор лапӧв) — кар Кардор лапӧвын.
* Совдор (Перем ладор) — кар Перем ладорын.
Совдор (Кардор лапӧв)

**Совдор** (роч *Сольвычегодск*) этӧ кар Рочмуын, Кардор лапӧвын.

## История
Совкар

**Совкар** нето **Соликамскӧй** — Перем ладорын кар. Совкар районлöн шöрин. Ачыс карыс районас оз пыр да аркмöтö торья Совкар каркытш.

## Ним йылісь

## География

## Янсалöм

## Туйез

## История

## Веськöтлан

## Отир

## Кöзяйство да быт

### Лысинвидзан

## Велöтан

## Культура

## Казьмöтаннэз да сингажöтаннэз

## Ордча ландшафттэз

## Лыддьöтан
Сосновка сельсовет

**Сосновка сельсовет** – 1960-2004 воэзӧ веськӧтлан юкӧт Коми кытшись Кӧсладор районын. 2003 во кежӧ татӧн вӧлі 2 оланін да оліс 455 морт. Шӧрин – '''Сосновка''' посёлок. 

Сосновка сельсовет аркмӧтӧмась 1960 годӧ '''Чадзӧв сельсоветісь''' Лолӧг ю кузя муэз янсӧтӧмӧн, а 2005 годӧ сельсоветсӧ Сосновкаись вештісӧ да посёлоккесӧ пыртісӧ '''Чадзӧв посадмуӧ'''.

Сосновка сельсоветын 2003 годӧ вӧлісӧ посёлоккез:

* **Сосновка ** 
* '''Вылісь Лёль''' 

Кӧркӧся посёлоккез:

* '''Вартанты'''
* '''Изгарьян'''
* '''Двенадцатӧй'''
Степан (Юсьва район)

**Степан** (рочӧнжык **Степанова**) — Перем ладорись Коми кытшын, Юсьва районас кӧркӧся грезд (деревня). Грездыс пырӧма Карпов посадмуӧ.
Степановчи посадму

**Степановчи посадму** (рочӧнжык **Степановскӧй сельскӧй поселеннё**) – веськӧтлан юкӧт Перем ладорись Коми кытшын, Кудымкар районас. 

2009 во кежӧ татӧн вӧлі 33 олан ин: ӧтік посад (Пешнигорт), куим посёлок – Лӧньгорт (Тихöй), Новосёвскӧй, Перытгорт (Быстрӧй) да 29 грезд (деревня). Оліссез – 5400 морт, кӧдна видзӧны ? горт. 

Посадмулӧн шӧрин – Степановчи грездын, кытӧн 2009' во пондöтчикö олöмась 540 морт.

Посадмуись веськӧтланлӧн адрес: 6619001, Перем ладорись Коми кытш, Кудымкар район, Степановчи грезд, Сазонов туй, 10. Тел. (34260) 5-14-55.

Юралісьыс: Овчинникова Раиса Петровна

= Степановчи посадмуись ӧння грезддэз =
Стер (ю)

**Стер** – неыджыт юок Перем ладорись Коми кытшын, Иньваӧ усян Исывлӧн веськыт вож.

Юыслӧн кузяыс – ? км. Бассейныс – ? км² ыжда. 

Ваыс кынмӧ октяб помын, а оссьӧ – апрель помын. 

Ю дорын коркӧ вӧлі Стер грезд (деревня). Стер ю уссёланьын сулалӧ Тукачёв посёлок.

## Ӧшмӧссэз

* География Коми-Пермяцкого автономного округа. Пермь, 1992. ISBN 5-7625-0162-0.
* Коми-Пермяцкий национальный округ. Москва-Ленинград, 1948. 
* Кривощекова-Гантман, А. С. Собрание сочинений в 2 томах. Т. 2. Ономастика. Пермь, 2006. ISBN 5-85218-288-5
Пывсянлун

**Пывся́нлун** (рочӧнжык **субӧ́та**) — кватьӧт лун недель вылас, овлӧ витӧдзлун да кресення коласын.
Сутш (ю)

**Сутш** – неыджыт ю Перем ладорись Коми кытшын, Кӧсваӧ усян Лолӧглӧн шульга вож.

Сутшлӧн кузяыс – 55 км. Бассейныс – 350 км² ыжда. 

Юыс кынмӧ октяб помын, а оссьӧ – апрель помын. 

Медыджыт вожыс – Нисть ю, кӧда усьӧ Сутшӧ шульга ладорсянь.

Сутш ю дорын сулалӧ Краснӧй Яр посёлок.

## Ӧшмӧссэз

* География Коми-Пермяцкого автономного округа. Пермь, 1992. ISBN 5-7625-0162-0.
* Коми-Пермяцкий национальный округ. Москва-Ленинград, 1948.
Сухум

**Сухум** этӧ кар Грузияын, Абхазиялӧн канкар.

## История
## Видзӧтӧ сідзжӧ
Сыктыв (ю)

**Сыктыв** – Коми Республикаын ю, Вынваӧ усян Эжвалӧн шульга вож.
 
Сыктылыс 487 км кузя, бассейныс 17 200 км². Юыс тыртчӧ унажыксӧ сылан лымнас. Ыджыт ва апрель мӧд джынсянь июнь шӧрӧдз. Уссёсянь 318 км ылынаын ваыслӧн шӧркодь ыжда лоӧ 33 м³/сек мымда. Кынмӧ Сыктылыс окяб помын – нояб коста, оссьӧ апрель помын – май пондӧтчикӧ. 

Медыджыт вожжес:
Воктым, Тыбью, Ыджыд Визин (шульга вадорсяӧсь); Ныдыб, Лӧпъю, Пӧинга (веськыт вадорсяӧсь).

Сыктыв пондӧтчӧ Ойвыв мыссэз вылын, Коми Республика да Киров лапӧв визир дорын. Перво котӧртӧ рытвылӧ, уна вож ас пытшӧ босьтӧмӧн. Кывтытын кежӧ ойвылӧ. 

Ю дорын сулалӧны кык районлӧн шӧрин: Койгорт посёлок да Визин посад, а сідзжӧ Сыктывкар, Коми Республикаись канкар.
Суоми

**Суоми** нето **Финму** (, , ) – ыджыт канму Асыввыв Европа ойвылын, суоми отирлӧн горт му. Пырӧ Ӧтласа Европаӧ да Шенген зонаӧ. 

Ӧтласа мувывторнас Суоми лоис 1809' годсянь, кӧр финнэз муыслӧ дӧнзис автономия Роч империя пытшкын. Октябся революция бӧрын, 1917' восянь Финму лоис мезмыт канмуӧн. 

Талун Суоми видзӧ визир куим канмукӧт: асыввылас куйлӧ Рочму, ойвыв-рытвылас – Шведму, ойвылас – Норвег. Лунвылас да рытвылас Суоми петӧ Балты саридз дорӧ, татӧн шыль видзӧны Фин курья да Похья курья.

## Ним йылісь

## География

Европааись мӧдік канмуэз сьӧрті, Суомиыс ыджыткодь. Но, ойвылын куйлӧ да, олісьыс татӧн абу уна. Мувывторыслӧн ыждаыс — 338 145 километра квадрат, а олӧны дзир 5 милион мымда морт. Ордчаӧт: Немечмуын, кӧда пӧшти сы ыжда жӧ, олысьыс лоӧ 80 миллион. Суомиыс видзӧ мувывся визиррез куим канмукӧт: асыввылын — Рочмукӧт, ойвылын — Норвегкӧт, да ой-рытвылын — Шведмукӧт. Эм сылӧн и саридзвывся визиррез. Лунвылын, Фин курья пырйӧт — Эстмукӧт. Рытвылын да лун-рытвылын Суоми да Шведму коласын водӧма Похья курья, кӧда Балты саридз шӧрсянь торйӧтӧма Олан ді чукӧрӧн. Олан діэз Суоми кан увтынӧсь жӧ, но лыддисьӧны тодиль асвеськӧтлана торӧн.
Мукӧдкоста Суоми, Шведму да Норвег ӧтлаын шуӧны Скандинав канмуэз, кӧть география ладорсянь дзир Шведму да Норвег олӧны Скандинав кӧджын. Суоми, Шведму, Норвег, Данмарк да Исланд ӧтлаӧтӧны и мӧдік нимӧн: Ойвывся канмуэз. Этадз аркмис сы понда, мыля эна канмуэс лӧсьӧтӧмась Ойвывся совет, и сы пыр видзӧны ӧта-мӧдныскӧт бур йитӧттэз.

## Янсалӧм

## История

## Экономика

## Культура

## Берся

## Лыддьӧтан

## Ыстӧттэз
  
## Ыстісяннэз
Сыктыв район

**Сыктыв район** () – веськӧтлан юкӧт Коми Республикаын; республикалӧн 15 районісь ӧтік.

Веськӧтлан шӧрин – Визин посадын. Визинсянь Сыктывкарӧдз 88 км ылына.

Районыс аркмӧтӧм 1929 годӧ.

## География
Сыктыв районыс 6 140 км² ыжда. Куйлӧ Коми Республика лунвыв-рытвылын. Межаасьӧ Сыктывдін районкӧт ойвылын, Койгорт районкӧт асыввылын, Луздор районкӧт лунвылын да Кардор лапӧвкӧт рытвылын. 
  
Мувевдӧрыс – некрут мыссэза волькытін, медвылын местаэз – 217 метраӧдз. 

Колана шедтассэз: керамзит сёйез, сотчан сланеччез. 

Медыджыт озырвын (богатство) районас – вӧр да гӧран муэз.
 
Вӧрас быдмӧ кӧз, пожум, кыдз. Мукӧдлаті панталан ньыв. Тыр звер-пӧтка да чери.
 
Вӧр-ва дорьян муэзӧн лоӧны: туримоля нюр Вожашор, туримоля нюр Поёл вӧрвидзанісь 25 кварталын да Вад ты.

Медыджыт ю районас – Сыктыв, кӧда дорын сулалӧ Визин да мӧдік гырисьжык посаддэз. Сэсся эмӧсь юэз: Ичӧт Видзин, Ыджыт Визин.

## История
Сыктыв район аркмӧтӧм июль 15 лунӧ 1929 годӧ. 1949 воын Сыктыв районісь торйӧтісӧ Койгорт район.

## Отир
2009 годӧ Сыктыв районас олісӧ 15,8 сюрс морт. 2002 вося гижӧтӧм сьӧрті татӧн вӧлі 69,4% комиэз, 24,0% роччез, 2,5% украинса да 0,7% беларуссэз. Йӧзыслӧн тшӧкыта – 2,8 морт/км².

## Веськӧтлӧм
Сыктыв район вылын юралісьыс – Иевлев Владимир Павлович. Веськӧтланыслӧн адрес: 168100, Сыктыв район, Визин посад, Сӧвет туй, 35. Факс (82131) 910-09. Районісь веськӧтланын медыджыт – Мальцев Владимир Викторович.

## Янсалӧм
Сыктыв районас 11 посадму.

## Оланіннэз

Сыктыв районас 79 оланін: 9 посад, 8 посёлок да 62 грезд (деревня).

## Экономика

2004 во кежӧ Сыктыв районас промышленнось видзисӧ 30 уджаин да аркмӧтӧмин.
Промышленносьын уджалӧны 21,8% (1133 морт) быдӧс уджаліссез коласісь. Этія сфераын быдӧс лэдзӧмись 88% сетӧ вӧр лэдзан-керӧтан комплекс. 

Учӧт уджаиннэз районас 34-а, татӧн шедтӧны мед 940 морт. Эшӧ 207 морт гижсисӧ вот ӧктан органнэзын ас вылӧ уджаліссезӧн.

Сыктыв районас 2004 во кежӧ вӧлі му-видз уджалан вит предприяттё, кыкыс отсалан уджаин, 18 крессяна кӧзяйство, гражданалӧн 4 ас подворьё. Му-видз уджалӧмын быдӧс лэдзӧмыс 2004 во сьӧрна вӧлі 46,5 млн. шайт.

2004 октяб кежӧ районас вӧлі 133 магазин да нёль ӧтласа вердчанін.

## Культура

Сыктыв районын уджалӧны 15 библиотека да 22 клуб.

Петӧ роч кыв вылын «Маяк Сысолы» нима газета.

Кебра (Куратово) сиктын уджалӧ асладор музей, быд во татӧн чулӧтӧны медодзза коми поэт И.А.Куратовӧс казьтылӧм понда кывбур гаж, кытчӧ отир вовлӧны республика быдӧс пельӧссэзсянь.

Сыктыв районын эм 17 сад-ясли (750 морт челядь) да 17 школа, кытӧн велӧтчӧны 2137 нывка да зонка. 14 школаын велӧтӧны коми кыв. 

Содтӧт велӧтан керкуэзӧ (ДЮСШ-ӧ, ЦДТ-ӧ, РЦДО филиалӧ) вовлӧны 1000 мымда морт.

## Ыстісяннэз


## Ӧшмӧссэз

* Сыктыв районісь веськӧтланлӧн сайт
* Афанасьев А. П. Топонимия Республики Коми. Сыктывкар: Коми кн. изд-во, 1996 ISBN 5-7555-0554-3
* Жеребцов И. Л. Где ты живёшь: Населённые пункты Республики Коми. — Сыктывкар: 2000.
* Историко-культурный атлас Республики Коми. — М: Дрофа, 1997. ISBN 5-287-00027-8
* Республика Коми. Энциклопедия в 3-х томах. — Сыктывкар: Коми книжное издательство, 1997, 1998, 1999. — Т. I, II, III. ISBN 5-7555-0617-5
Сыктывкар (вежӧртассэз)

**Сыктывкар**:
* Сыктывкар — кар, Коми республикалӧн канкар.
* Сыктывкар (туйморт керку) — туйморт керку.
* Сыктывкар (поэма) — поэма.
Сырчик

**Сырчик** (язьва нёж *Сарчик*; ) - этӧ кай, мӧд нимыс - пичик.

## Видзӧтӧ сідзжӧ
* Сарчик (вежалун)
Любнанісь сыспу

**Любна́нісь сы́спу** нето дженыта **сы́спу** () – быдмассэзлöн пожум котырись сыспу увтырись лысъя пу. 

## Субвиддэз
* *C. libani* subsp. *libani* 
* *C. libani* subsp. *stenocoma* – Тюркияись сыспу
Сэпӧль (Кӧчладор район)

**Сэ́пӧль** (ӧння оліссез шуӧны **Сэ́поль**) — Перем ладорись Коми кытшын, Кӧчладор районісь Кӧч посадмуын грезд (деревня). Одзжык татӧн вӧлі Сэпӧль сельсоветлӧн шӧрин.
 

## Ним йылісь

Сэпöль грезд шусьö сідз Сэпӧль (рочöн **Сеполька**) ю сьöрті. 

## География

Грездыс сулалӧ Сэпӧль ю дорын, Кӧч посадсянь лунвыв-асыввылӧ 15 км ылынаын (машинаöн мунны 20 минут етш).

### Ордча грезддэз

Сэпӧль дынсянь медматын олан ин — Слепӧйӧв, куйлӧ сысянь километра мымда ылынаын ойвылӧ. Сэпӧльсянь рытвылын сулалӧ Кокушка грезд, ойвыв-рытвылас — Кышка да Палькояг, лунвыв-рытвылын  — Уржа, ойвыв-асыввылын Сюлькӧв, асыввылын Васькин грезд, а саясжык Гӧрдкурья посёлок. Сэпӧль ю кузя кӧ кайны, петӧ Пӧлӧзайка грезд, сыбӧрын и Кӧч посадыс.

## Янсалöм

Сэпӧльын нёль тор:

* Ко́пищё
* Бонкурья́
* Ю́гыб
* Речкадо́р

## Туйез

Сэпöльын öні лыддьöны 9 туй :

Эна туйезісь медыджытыс — **Медшöр туй**.

## История

## Веськöтлан
Сэпöль грезд пырö Кöчладор районісь Кöч посадмуö.

Гредас эм почта керку, но не милиция, не староста абу.

## Отир

Олӧны Сэпӧльын **сэ́пöльчи** (öтік морт — **сэ́пöлеч**, **сэ́пöлька**). 2009' во пондӧтчикӧ нія вӧлісӧ 427 морт, видзисӧ 132 горт. Эта унажык 1970' во сьӧрті, кӧр татӧн олӧмась дзир 285 морт.

Унажык отирыс гишшöны Чугайнов. Оліссес комиöсь, баитöны комиöн.

## Кöзяйство да быт
Ыджыт уджаиннэз Сэпöляс абуöсь. Отирыс видзöны пода, быдтöны карч, чериалöны, тшакьялöны, ягöдалöны, öктöны веськöтчан туруннэз. Мукöдыс вöралöны.

Туйес грездас кыдз и унажыкыс Коми кытшын. 

Унакодь отирлöн эм  ас машинаэз. Кыкись недель вылас ветлö автобус Кудымкарöдз, эм тодильнöй сувтчанін. 

Сэпöльчи вермöны видзöтны телевизор да кывзыны радио, грездсянь позьö баитны мобильник пыр.

Эм лавкаэз:
*Сто мелочей
*Меркурий
*Новак

Быт службаэз абуöсь.

Эм пельшöрпункт.

Грезд бердын эм шойна.

## Культура
Сэпöль грездын эм челядьсад, пондöтчан да под школа, кытöн велöтöны коми кыв.

Эм клуб, кытöн уджалö йöктан кытшок.

Август мöдік лунö чулöтöны посадлун. Май 9' лунö порйöтöны казьтылан лун.

Юрбытны отирыс ветлöны Кöч посадö.

## Гора нима отир
*Чугайнов Петра — коми поэт

## Казьмöтаннэз да сингажöтаннэз
*Айму понда ыджыт косясянын усьöммезöс казьтыланін.

## Ордча ландшафттэз

## Лыддьöтан
*Коми-Пермяцкий национальный округ. Москва-Ленинград, 1948.
*Кочевский район: прошлое и настоящее / сост. Н. М. Коваль, С. Н. Пыстогова. Пермь, 2006. 464 с. ISBN 5-88009-020-5

## Ыстісяннэз
Сэпӧль (ю)

**Сэ́пӧль** (сідзжӧ шуӧны **Сэ́полька**) – неыджыт ю Перем ладорись Коми кытшын, Кӧсвалӧн шульга вож.

Сэпӧльлӧн кузяыс – 78 км. Бассейныс – 418 км² ыжда. 

Ваыс кынмӧ октяб помын, а оссьӧ – апрель помын. 

Медыджыт вожыс – Учӧт Сэпӧль.

Сэпӧль дорын сулалӧ Кӧч посад да грезддэз (деревняэз): Пӧлӧзайка да Сэпӧль.

 

## Ӧшмӧссэз

* География Коми-Пермяцкого автономного округа. Пермь, 1992. ISBN 5-7625-0162-0.
* Коми-Пермяцкий национальный округ. Москва-Ленинград, 1948.
Сюйыб

**Сюйыб** (язьвин *Сьӱйөб*; ) этӧ грезд Рочмуын, Перем ладорлӧн Вишера районын.

## История
Сюрол (ю)

**Сюрол** – неыджыт ю Перем ладорись Коми кытшын, Кӧсвалӧн веськыт вож. 

Сюроллӧн кузяыс – 60 км. Бассейныс – 250 км² ыжда. 

Ваыс йысялӧ октяб помын, а оссьӧ – апрель помын. 

Юыс дорын сулалӧны грезддэз: Чугайнов, Булдыр.

## Ӧшмӧссэз

* География Коми-Пермяцкого автономного округа. Пермь, 1992. ISBN 5-7625-0162-0.
* Коми-Пермяцкий национальный округ. Москва-Ленинград, 1948.
Сёрникузя

**Сёрникузя** — этӧ ӧтік либо кынымкӧ кыв, кӧдна висьталӧны думасӧ быдсӧн. Сёрникузясӧ велӧтӧ синтаксис.

Кыв — морттэзӧс ӧтлаӧтан средство. Сійӧ видзикӧ мийӧ ӧтамӧднымлӧ висьталам думаэзнымӧс. Но не торья кыв, не кывтэчас озӧ вермӧ мыччавны думасӧ быдсӧн. Нія сетӧны эмторрезлӧ, ны тӧдчаннэзлӧ да керӧммезлӧ ниммез. Сёрникузяӧн жӧ мийӧ вермам висьтавны торья дума — *Сук туман лэбтісис юр вевдӧрам*; ловкылӧм — *Ми вынаӧсь, чожӧсь и немись ог полӧ*; корӧм, тшӧктӧм — *Кокӧ, кокӧ, эн джӧмдав, нильыг туйын эн нильдав*. 
Сёрникузяын кыввез ӧтлаасьӧны ӧтік прогласӧн, кӧда мыччалӧ думалісь помасьӧм.

Сёрникузяын эм под и паськӧтан юкӧттэз. Подсӧ видзӧны кык юкӧт: юракыв да висьтас. Псаськӧтан юкӧттэзӧн лыддьӧны содталан, тӧдмӧтан, тӧдчӧтан.

Сы сьӧрті, тыр я подыс торйӧтӧны кыксостава и джынъя сёрникузяэз.

Сы сьӧрті, кыным подыс сёрникузяын торйӧтӧны ӧтпӧвса да унапӧвса.
Сёрникузялӧн под

**Сёрникузялӧн под** (предложеннёлӧн основа) – сёрникузясӧ видзан тор. 

Сы сьӧрті, тыр я подыс сёрникузяыслӧн, торйӧтӧны кыксостава да джынъя сёрникузяэз.

**Кыксостава сёрникузялісь** подсӧ видзӧны юракыв да висьтас. Некытшӧм сёрникузя юкӧтлӧ юракыв грамматика сьӧрті оз увтыртчы. Висьтас увтыртчӧ юракывлӧ. Сёрникузяэзын: *Морт гижӧ* и *Морттэз гижӧны* кадакывлісь-висьтаслісь лыддянсӧ бӧрйим эманим-юракыв лыддян сьӧрті. Сёрникузяэзын: *Ойыс пемыт* и *Ойес пемытӧсь* висьтаслісь-тӧдчаннимлісь лыддянсӧ бӧрйим эманим-юракыв сьӧрті. 

Висьтас юракывкӧт йитсьӧ лӧсялӧмӧн. Но эта лӧсялӧмлӧн торья вид, сія йитӧ видзан юкӧттэз, кӧдна оз аркмӧтӧ кывтэчас, а аркмӧтӧны сёрникузялісь видзан под.

**Джынъя сёрникузяын** подсӧ видзӧ нето дзир юракыв, нето дзир висьтас.
Тӧдса пилот

**Тӧдса пилот** этӧ коми зыряналӧн сьыланкыв. Кыввезыс В.Власовлӧн. Музыкаыс В.Мастеницалӧн.

Ме ю шӧрӧ пета
Да бакенъяс ӧзта,
Мед прӧйдитас сэт теплоход;
Выль тӧлыськӧд ӧттшӧтш
Горт пристаньӧ чеччас
Лӧз синъяса тӧдса пилот.

Рыт колльӧдны волӧ,
Мед тӧдны, кыдз ола
Ме, бакенъяс видзысьлӧн ныв.
Кӧть сёрнитны сыкӧд
И абу зэв сьӧкыд,
Но мыйлакӧ вошлывлӧ кыв.

Мед частӧджык волӧ
Да кузьджыка олӧ;
Сэк тӧдмала: радейтӧ оз.
Ме ӧзтася ачым,
Мед бурджыка аддзӧ,
Да бӧр теплоходыс оз кос
Ташка (Кӧчладор район)

**Ташка́** — Перем ладорись Коми кытшын, Кӧчладор районісь Кӧч посадмуын грезд (деревня). Одзжык сія пырис Сэпӧль сельсоветӧ.
 

## Ним йылісь

## География

Ташкаыс сулалӧ Кӧч посадсянь лунвылӧ 16 км ылынаын, Кӧсва ю шульга вадӧрын.

### Ордча грезддэз

Ташкасянь асыввылын сулалӧны Боголюб, Сальник да Уржа, ойвылас — Кокушка да Пӧлӧзайка, ойвыв-рытвылын — Шорша да Дурӧв, лунвылас — Усь Мельничнӧй.  

## Янсалöм

## Туйез

## История

## Веськöтлан

## Отир

Ташкаын оліссезлӧн лыдыс медбӧрья нёльдас годӧн чинӧма нёльпӧв. 2009 во пондӧтчикӧ татӧн олісӧ дзир 56 морт, кӧдна видзисӧ 19 горт, кӧть эшӧ 1970 годӧ Ташкаас вӧлі 201 морт.

## Кöзяйство да быт

## Культура

## Казьмöтаннэз да сингажöтаннэз

## Ордча ландшафттэз

## Лыддьöтан
*Коми-Пермяцкий национальный округ. Москва-Ленинград, 1948.
*Кочевский район: прошлое и настоящее / сост. Н. М. Коваль, С. Н. Пыстогова. Пермь, 2006. 464 с. ISBN 5-88009-020-5
Тверь

**Тверь** этӧ кар Рочмуын, Тверь лапӧвлӧн канкарыс.

## История
Тиман мусюр

**Тиман мусюр** (рочӧнжык **Тиманскӧй кряж**) – Коми Республикаын да Яран кытшын вылынін. 

Тиман мусюр куйлӧ Роч волькытін ойвыв-асыввылын. Сія нюжалӧ Баренц саридзись Чоша вом дорсянь лунвыв-асыввылӧ Эжва ю йыввезӧдз. Мусюрыс лоӧ  кузя да 60- пасьта. 

Тиманыс янсӧтӧ Рочму ойвылісь улынінсӧ кыкӧ: сы кузя мунӧ ваюкан Вынва бассейн да Печора бассейн коласын.

Тиман мусюр позьӧ торйӧтны куим юкӧт вылӧ:
* *Ойвыв* торсӧ янсӧтӧ Мозынӧ усян Пижма ю. Этія торыс тэчӧм невылын из лёдззезісь: Косма Из, Тима Из дмд., кӧдна вылынананыс сибӧтчӧны етраӧдз. Татӧн куйлӧ тундра нето вӧратундра.
* *Шӧрӧт* тор куйлӧ кык ю – Мозынӧ усян Пижма да Печораӧ усян Пижма – коласын. Этія торыс быдӧс Тиман мусюрас медвылын: медджуджыт чут татӧн – Чӧдлас Из (471).
* *Лунвыв* торыс – плато коддьӧм. Этійӧ платоас юоккез кырӧтӧмась оллезнысӧ да шогмӧма кынымкӧ вылынін, кӧдна шусьӧны «пармаэз» (вылынаныс – 300-етраӧдз). Тиманыслӧн лунвыв торыс куйлӧ тайга отын.

Медыджыт кар Тиман вылас – Уква. А мукӧдлаын отирыс сы вылын олӧ етша.

Тиман мусюрас тыр колана шедтассэз: титана минераллэз (Ярега), бокситтэз (Чӧдлас Из), девон кадся базальттэзын куйлан агаттэз, мусир шогманіннэз (Улыс Чудью да Ярега Уква дорын, Лаявож), газ да конденсат (Войвож, Омра), битум, сотчан сланеччез, торф, строитчан иззэз.
Ткварчал

**Ткварчал** этӧ кар Абхазияын, Ткварчал районлӧн канкар.

## История
## Видзӧтӧ сідзжӧ
Мӧдӧдзлун

**Мӧдӧ́дзлун** (рочöнжык **то́рник** нето **вовто́рник**) — мӧдік лун недель вылас, овлӧ вильлун да шӧрлун коласын.
Трошев Ерчи (ю)

**Трошев Ерчи** (рочӧнжык **Трошевскӧй Ерчи**) – неыджыт ю Перем ладорись Коми кытшын, Иньваӧ усян Велвалӧн шульга вож.

Юыслӧн кузяыс – ? км. Бассейныс – ? км² ыжда. 

Ваыс кынмӧ октяб помын, а оссьӧ – апрель помын. 

Уссёыслӧ паныт сулалӧ Савин грезд (деревня).

## Ӧшмӧссэз

* География Коми-Пермяцкого автономного округа. Пермь, 1992. ISBN 5-7625-0162-0.
* Коми-Пермяцкий национальный округ. Москва-Ленинград, 1948. 
* Кривощекова-Гантман, А. С. Собрание сочинений в 2 томах. Т. 2. Ономастика. Пермь, 2006. ISBN 5-85218-288-5
Туримоль

**Туримоль** () – этӧ быдмас, ягӧдсӧ сёйӧны. Коми кылын сылӧн эм уна мӧдік ним: *нюрмоль*.
Тюркия

**Тюркия** () – тюрк отирлӧн канму асыввыв Европаын да рытвыв Азияын. Аркмис 1920 воэз пондӧтчикӧ, Осман империя разьсьӧм бӧрын. 

Тюркиякӧт ордчӧн куйлӧны сэтшӧм канмуэз: рытвылас – Бӧлгария да Эллада, лунвылас – Ирак да Сурия, асыввылас – Иран, Азербайджан, Аястан да Картвелму. Тюрккезлӧн республика куйлӧ Мушӧр саридз (лунвылын), Сьӧд саридз (ойвылын) да Эгеида саридз (асыввылын) коласын. Ыджытжык торыс – Учӧт Азия (Анадолу) кӧджын, неыджыт торокыс – асыввыв Фракияын 

 
*  (бёльге = регион) : 7 бёльге.
:**→**  (иль = ладор, провинча) : 81 иль.
::**→**  (ильче = район) : 957 ильче.
:::**→**  (буджак = уезд) : 634 буджак.
::::**→**  (бельде = карок) : 2254 бельде.
:::::**→**  (кёй = посад) : 34 247 кёй.

## Gallery

Anit Kabir (6526103103).jpg|
Aya sofya.jpg| 
Kocatepe Mosque Ankara.jpg| 
State Painting and Sculpture Museum of Ankara.jpg| 
DolmabahceMainGate.JPG| 
İzmir clock tower.jpg| 
Pamukkale00.JPG| 
Eskişehir-Aycan.jpg| 
Antalya falezler.jpg| 
Alanya.jpg| 
Bluemosquefront.jpg| 
Diyarbakir P1050751 20080427135832.JPG|